Via Mala (film, 1945)
Via Mala je njemački crno-bijeli igrani film snimljen 1945. u režiji Josefa von Bakyja, poznat kao jedan od posljednjih filmova koji su imali premijeru pod nacističkom vladavinom.  

Predstavlja adaptaciju istoimenog romana švicarskog pisca Johna Knittela. Radnja je smještena u izolirano planinsko selo gdje je lokalni nasilnik pao kao žrtva ubistva, pri čemu se kao najizgledniji počinitelj nametnula njegova kćer (čiji lik tumači Karin Hardt). Protagonist, koga tumači Viktor Staal, je istražni sudac poslan da rasvijetli slučaj, te koji postane rastrzan između nastojanja da pronađe ubicu i toga da se zaljubio u glavnu osumnjičenicu.

Via Mala se počela trebala početi snimati još 1941. godine, ali se cijeli proces odužio, najvećim dijelom zato što scenarij Thee von Harbou nije odgovarao nacističkim ideološkim parametrima, odnosno zato što ga je nacistički ministar propagande Joseph Goebbels smatrao "previše mračnim".  Snimanje je konačno započelo 1943. godine, a za što su se koristili studiji u Babelsbergu i lokacije u Tirolu. No, i kada je prva verzija dovršena u martu 1944. godine Goebbels nije bio zadovoljan, te je tražio dosnimavanje scena. Film je konačno dovršen i odobren za prikazivanje u januaru 1945. godine. Premijera je održana 7. aprila, mjesec dana prije njemačke kapitulacije; opće distribucije, međutim, nije bilo sve do 1948. godine. Kasnijim kritičarima je film postao zanimljiv zbog toga što je von Baky koristio stil blizak ekspresionizmu, a koji je bio prilično rijedak za kinematografiju Trećeg rajha.

Uloge
 Karin Hardt ... Silvelie 
 Carl Wery ... Jonas Lauretz 
 Viktor Staal ... Andreas von Richenau 
 Hilde Körber ... Hanna 
 Hildegard Grethe ... Frau Lauretz 
 Albert Florath ... Der Amtmann
 Ferdinand Asper ... Gast bei Bündner 
 Karl Hellmer ... Jöry 
 Malte Jäger ... Nikolaus 
 Carl Kuhlmann ... Lukas Bündner 
 Ludwig Linkmann ... Der Amtsdiener 
 Renate Mannhardt ... Kuni 
 Heinz Günther Puhlmann ... Angestellter von Bündner 
 F.W. Schröder-Schrom ... Gast bei Bündner 
 Franz Lichtenauer ... Gast bei Bündner 
 Klaus Pohl ... Gast bei Bündner 
 Georg Vogelsang ... Lechner-Bauer 
 Walter Werner ... Dorfarzt

Izvori

Literatura
 O'Brien, Mary-Elizabeth. Nazi Cinema ... Enchantment. The Politics of Entertainment in the Third Reich. Camden House, 2006.

Vanjske veze

Njemački filmovi
Dramski filmovi
Authority control 2